**НАРОДНО ЧИТАЛИЩЕ „ГЕОРГИ БАКАЛОВ 1933”**

**6000 Стара Загора , УЛ. „Христо Ботев” № 103, тел: 0899946312**

**e-mail: nchbakalov”abv.bg**

**О Т Ч Е Т**

**Реализирани прояви през 2022 година**

**ЯНУАРИ**

1. Четиристишието на Христо Ботев в Сорбоната, Париж –

„**Настане вечер – месец изгрее,**

**Звезди обсипят сводът небесен:,**

**Гора зашуми, вятър повее, -**

**Балканът пее хайдушка песен!“**

Мотото на изложбата с литература, посветена на **174 години** от рождението на гениалния български поет и революционер **Христо Ботев .**  Библиотеката, 5 – 11 .01.

1. **Богоявление** като един от най-древните християнски празници, посветен на раждането на Исус Христос. Празник на самодейците, носещи името Йордан и производните от него. 06.01.
2. **Клуб „Живи във времето“** проведе сбирка на членовете си във връзка с годишнината на италианския писател **Умберто Еко** – 90 години от рождението му /1932 – 2016 /. Бяха четени откъси от двата романа на У.Еко „Името на розата“ и „ Махалото на Фуко“. 15.01.

1. **„Тайната на искането, благодарността и даването – три тайни, които те правят щастлива**“. Давай на всички искреност, давай надежда, давай усмивка. Колкото и да дадеш от това, дъще, няма да обеднееш, по-богата ще станеш“ – малка част от поуките към младите хора в едно по-старо време, когато духовното е имало превес над материалното. Проявата е посветена на **Бабинден**, на раждането на новия човек и вековната любов и грижа за неговото достойно израстване. 21.01.
2. **Библиотечна изложба** на стихосбирки от обичаната поетеса **Блага Димитрова** по случай 100 години от рождението й / 1922 – 2003 /.

15 – 25.01.

1. **„Страст, поезия, любов“** – лекция – разговор за бурния живот на поета, оставил отпечатък върху цялото му творчество . Проявата бе посветена на 143 годишнината от рождението на великия Яворов и бе проведена с членовете на клуб „К Г Б“ 26.01.

**ФЕВРУАРИ**

1. **Световен ден за борба с рака – 4 февруари**. Поканихме д-р Александрова за разговор по темата. Тя запозна присъстващите с най-новите научни анализи ,касаещи причините за рака и отговори на многобройните въпроси. 04.02.
2. На 10.02. на страницата на читалището бе оповестено разкриването на рубриката „**Виртуално ателие“** . Първата тема на рубриката бе **„Близнаците – живот и вълшебство**“. Предложихме участието на желаещите да участват по темата със снимки, интересни моменти ,забавни случки с близнаци- описани или заснети. И всичко това да бъде приятно, интересно, загадъчно, смешно . Получихме материали от няколко двойки близнаци, които публикувахме на страницата. Изпратихме благодарствени писма за участието и разрешението да публикуваме лични фотоси.
3. **14-ти февруари - Трифон Зарезан** – празника на виното и на лозарите. Празникът отбелязахме с приятели на читалището, поговорихме за историята на Трифон Зарезан и в наздравиците си обещахме да бъдем винаги пияни от … любов!

На днешния 14 февруари всички ние сторихме поклон пред паметта на един велик българин!! Защото на този ден се навършват 1153 години от смъртта на СВЕТИ КОНСТАНТИН – КИРИЛ ФИЛОСОФ! Неговото дело е най-големия принос на България в световната култура. Благодарение на него България става център на славянска писменост и култура, полага началото на една принципно нова култура и въвежда в оборот един четвърти писмен език. Свети Кирил Философ заедно с брат си Методий създава глаголицата и остава в историята като славянски християнски просветител, разчупил триезичната догма и защитил правото на всеки народ на писменост и богослужение на собствен език.Човекът, без чието дело българският народ нямаше да оцелее! Защото „ГОЛИ СА БЕЗ КНИГИ ВСИЧКИ НАРОДИ“ …

1. **„Вечна памет за Апостола на свободата Васил Левски** “ – поклон пред паметта на Апостола с кратко слово за живота е дейността на великия българин. Положихме цветя пред паметника. 18.02.
2. **Клуб „Живи във времето“** – сбирка по повод 140 години от рождението на **Владимир Димитров – Майстора**- виден български художник. Запознахме се с живота му и изгледахме видеоматериал с негови картини. 21.02.
3. **Клуб „К Г Б**“ – сбирка на членовете по случай 75 години от рождението на българската поетеса **Миряна Башева** / 1947-2020/

Четохме и слушахме нейни стихове. 25.02.

1. **115 години от рождението на Емилиян Станев** – авторът на „Крадецът на праскови“, „Търновската царица“, „Иван Кондарев“, „Антихрист“. Пише и приказки за деца – „Чернишка““Къщичка под снега“, „ Приказка за хитрата сврака“. **Изложба** с произведения от автора. 20- 28.02.

**МАРТ**

1. **1 МАРТ – Ден на любителското творчество и Ден на баба Марта** –празнично веселие с най-малките сладури от Школата за поп музика .Приказка за баба Марта и нейните братя. Децата слушаха за усмихнатата баба Марта и как всичко блестяло от благата й усмивка – златното слънце и веселите птички , зелената трева и слънчев благодат , всичко се съживявало. Така се съхранил обичаят да се правят мартеници, за да е радостна баба Марта и да носи само добрини на хората.

Всички самодейци на читалището получиха мартеници за здраве.

1. **3 март – Национален празник на България**. С приятели на читалището направихме историческа разходка в тъмните векове на турското робство в България. Изгледахме подготвен видеоматериал за 3 март и част от филма „Героите на Шипка.
2. **„Стара Загора – град с темели в кости забити“ – изложба** на книги, отразяващи чрез писаното слово най-трагичния период в историята на България – петвековното турско робство. 3-13.03.
3. **„Божественост, наречена жена“ – Ден на жената 8 март.** Сбирка на жените от **Клуб „К Г Б“ и Клуб „Живи във времето“** – стихове за жената от известни български поети, мисли за Нейно Величество ЖЕНАТА. Музикален поздрав от Симона Динчева към жените. 8.03.
4. **Изложбен кът** в библиотеката с творби на българския поет и преводач **Димчо Дебелянов** по случай 135 години от неговото рождение. 15-25.03.
5. **Благовещение Богородично** – голям и почитан празник от всички. За смисъла на религиозния празник разговаряхме с гост свещеник отец Кирил. 25.03.

**АПРИЛ**

1. **„Светът е оцелял, защото се е смял“ -** сбирка с приятели на читалището по случай **1 април – Ден на хумора и шегата**. Четохме и разказвахме смешни случки, смехът бе извор на добро настроение, а той несъмнено е и признак на интелигентна чувствителност. 01.04
2. **Изложбен кът** с нови книжки за малчуганите, които обичат да четат по случай **2 април – световен ден на детската книга** .

1 – 10.04.

1. **Международен фестивал за популярна песен и танц „Абанико 22“,** София - **СИМОНА ДИНЧЕВА с приза Голямата награда** от фестивала. 1 – 3.04.
2. Участие на **Танцова Формация „Тракийче**“ в празника **Цветница** под мотото „**Изворът да не пресъхва**“ в ДТ, Ст.Загора. 18.04.
3. **„Знанието е сила“ - маратон** на четенето , посветен на Международния ден на книгата и авторското право с **учениците от I а клас** при Шесто училище. Малките вече четящи първолаци четоха съсредоточено , поставили пръстче върху текста в любимите книжки. Велико изживяване, силен емоционален момент, гледайки изразителните умни очички и гордостта на малките герои от добре свършената работа – „Аз мога да чета!“.

20.04.

1. **„Пролет моя животворна „ – концерт** на изпълни5телите от Школата за поп музика пред родителите и приятели по случай идването на най-красивия сезон пролетта. Читалището, 21.04.
2. Празнично участие на танцьорите от **ТФ „Тракийче**“ в Празника на **Търговската гимназия „Княз Симеон Търновски**“ , Стара Загора.

**МАЙ**

1. Участие на **ТФ „Тракийче**“ на Празника на **туристическо дружество „Сърнена гора“**
2. Танцова формация **„Тракийче“** зарадва жителите на село Могила по случай празника на селото **Гергьовден**. 6.05.
3. В същия ден на 6 май танцьорите от **ТФ „Тракийче**“ успяха де се представят отлично и на **конкурса на камерния танц в Хасково**, където участието им бе възнаградено с Първо място, Диплом, медали и красива статуетка!
4. **„Бъдете преблагословени**“ – Празник, посветен на делото на братята първоучители Кирил и Методий. Отбелязахме професионалния празник на библиотекаря с читатели-приятели на читалището. Разговаряхме за силата на писаното слово, за мястото на книгата в живота на човека. 11.05.
5. **Изложбен кът** с материали по случай наближаващия празник на българската писменост и култура **24 май! Нима азбуката, която България е дала на света, не е повод за гордост и самочувствие?!!! Нека бъдем достойни граждани на нашата Родина и да сеем духовност и вяра!!!** 16 – 27.05.
6. **24 май – най-красивият български празник – на буквите, на книжовността и културата, на духовността!!!** Манифестираха младостта и таланта, одухотворените личица и грейналите очички на най-малките ученици, манифестира пиетета към знание и грамотност!!! Неописуемо настроение шестваше по централната улица, по която минаха и танцьорите от танцова формация **„Тракийче**“. Признание за техните умения в танците бе поканата за участието им в закриване на шествието и те танцуваха редом с професионалните танцьори от **ансамбъл „Загоре“.** Танцуваха новия си танц и се представиха достойно!!! На сцената пред Общината взеха участие две девойки от Школата за поп музика. Хитови песни пяха **Вилиана Генова и Симона Динчева.**
7. **Изложба** на книгиот американския писател и автор на трилъри **Робърт Лъдлъм**, посветена на 95 години от неговото рождение**.**

27-31.05.

1. **СИМОНА ДИНЧЕВА** е златното ни момиче от Школата за поп музика – **Първа награда за изпълнение на поп песен и Втора награда – за евъргрийн от Девети я Международен конкурс за вокална и инструментална музика „Звукът на времето**“, В.Търново

27 – 29.05.

**ЮНИ**

1. **1 юни – Ден на детето**. **Изложба на най-новите ни детски книжки**, посветен на празника на детето. Да са здрави, щури и весели децата на България!!! И нека книгата да е техен пръв приятел!!!1 – 10.06**.**
2. Участие на **танцова формация „Тракийче**“ в празника на село **Руманя.** Един ярък цветен щрих! 6.06.
3. Участие на **ТФ „Тракийче“ в конкурса на CIOFF** за България за най-добър танцов състав в Казанлък на 11.06.
4. Участие на **ВИЛИАНА ГЕНОВА в „Празнично неделно хоро**“ в кв. Железник. 19.06.
5. Танцови фолклорни ритми в **квартал „Зора“,** поднесени с много заряд и виталност от **танцова формация „Тракийче**“. Поводът бе **празника** на квартала, организиран от читалище „Отец Паисий“. 21.06
6. **„Пусть всегда будет солнце“** – конкурс за руска песен – участие на **Беатрис Нанева, Никол Георгиева и Симона Динчева.**

**.06.**

1. Участието на **СИМОНА ДИНЧЕВА в Девети Дистантен конкурс „Нови гласове, песни и изкуства“** в Несебър бе увенчано с Голямата награда в категория „Вокал“!!! 22 .06.
2. **СИМОНА ДИНЧЕВА** отново е на върха **с две Първи награди** от десетото издание на **Националния конкурс с международно участие „Петнадесет лалета“ ,**Хисар 17 – 19.06 Наградите са в направление „Петнадесет лалета“ и в направление „Мими, Развигор и приятели“. 23.06.
3. **Първа награда за СИМОНА ДИНЧЕВА** от трети сезон на

**E-FEST**. 25.06.

1. Участие на осемгодишната **Никол Георгиева** в конкурса „**Петнадесет лалета“,** Хисар с песните: „Малка пътечка“ и „Песента на щурците“- онлайн. Грамота за участие. .06.
2. **„За билки преди изгрев“** – за магията на **Еньовден**, за лековитите билки и вода, за здравето и утринната роса разговаряхме на Аязмото с приятели на читалището и рано сутринта брахме билки и се наслаждавахме на свежия утринен въздух и слънчевия ден! 24.06.
3. Участие **на ВИЛИАНА ГЕНОВА** на **Еньовденския събор -** Старозагорски бани. .06.

**ЮЛИ**

1. **„За свята и чиста република**“ надслов на библиотечната изложба за българската национална светиня **Васил Левски** по случай 185 години от рождението му. 1- 10 .07.
2. **Изложба** на произведения от **„певецът на българското село“ Елин Пелин** във връзка със 145годишнина от неговото рождение / 1877 -1949 /. 11 – 20.07.
3. **Изложбен кът** в библиотеката с книги от френския писател и романист **Александър Дюма**, посветена на 220 години от рождението му /1802 – 1870 /. 21 – 30 .07.

**АВГУСТ**

1. **Втора награда** за участието си в **Международния фестивал на изкуствата за деца и младежи “MAGIA ITALIANA” –БЕАТРИС НАНЕВА**. 3.08.
2. **XII Национален събор на народното творчество Копривщица 22 –** участие на **ВИЛИАНА ГЕНОВА** . Грамота за участие. 06.08.
3. **9 август – Световен ден на любителите на книгата – изложбен** кът с детски книжки от български писатели. 03.08. – родена Калина Малина , 21,08. 1902 – роден Ангел Каралийчев, 03.08.1927 – Стоян Михайловски , 27.08.2014 – поч. Валери Петров. 07 – 15.08.
4. Участие **на Симона Динчева в Празника на миньора в Трояново** . Тя поднесе своя и на читалището поздрав към миньорите с няколко песни. 16.08.
5. Тракийски фолклорен събор **„Богородична стъпка**“ 2022 и отличното представяне на нашето гласовито момиче **ВИЛИАНА ГЕНОВА.** 27.08.
6. Танцова формация **„ТРАКИЙЧЕ**“ и новата ни фолклорна женска танцова формация „**ШАРЕНА КИТКА**“ участваха в **международен фестивал в Мармарис**, Турция . Изключително успешно представяне. 29.08.

**СЕПТЕМВРИ**

1. **Първа награда за СИМОНА ДИНЧЕВА** от заключителния етап на конкурса **„Пусть всегда будет солнце“ 2022** 09.09., Казанлък.
2. **„Вятър ечи, Балкан стене“ - библиотечна изложба** на материали, стихове на българския поет, композитор и културно-просветен деец **Добри Чинтулов**, посветена на 200 години от рождението на великия възрожденски поет и педагог. 08 – 18.09.
3. **„София, Вяра, Надежда, Любов“ – християнката Мъдрост и нейните дъщери Вяра, Надежда и Любов.** Разговаряхме за християнските добродетели като основен стълб в човешкия живот, за празника неа духа, за вярата и за любовта в нашето време с приятели на читалището и с отец Димитър. 19.09.
4. **22 септември 1908 г. във Велико Търново с манифест княз Фердинанд обявява независимостта на България. Изложбен кът** с литература за великите люде на България, дали интелектуалния си заряд и силата на непобедимия си дух за просперитета на родината България. 21 - 27.09.
5. **Международен фолклорен фестивал “ ALLEGRIA DE DANZAR” в Лорет де Мар и в Барселона – участие на танцов клуб „ХОРЦЕ“.**  Достойно представяне с неподправено настроение, което струеше от всеки танцьор и заразяваше публиката. 27.09.

**ОКТОМВРИ**

1. **5 октомври – Ден на Стара Загора** и повод да се върнем с мислите си назад в историята на града ни – хилядолетна, мрачна, славна, възродена …- чрез **изложба** на литература за славния ни град.

4 - 10.10.

1. **СИМОНА ДИНЧЕВА – Първа награда** изпълнение на световен хит и **Трета награда** за българска песен от Международния конкурс за млади изпълнители на популярна песен „**Сребърна Янтра**“ във Велико Търново. 04.10.
2. На **4 октомври 2022 стартира новият сезон за Школата по шахмат „Тракийско конче“с треньор Мирослав Митев**. Занятията се провеждат два пъти седмично – вторник и четвъртък от 16,30 ч. и от 17,30 часа.
3. Участие на танцова **формация „Тракийче**“в общинската концертна програма, посветена **на 5 октомври** .
4. Най-високия приз от Националния конкурс за забавна песен на фолклорна основа **„Песен от извора“,** Стара Загора получи отново нашето златно момиче **СИМОНА ДИНЧЕВА**. Изпълнението й на песента „Зайди, зайди“ в съвременен аранжимент й донесе **Голямата награда!** Участваха и **Никол Георгиева и Беатрис Нанева** с по две песни, като едната от тях бе на фолклорна основа. 24.10.
5. Връчване наградите на участвалите момичета в конкурса **„Пусть всегда бедет солнце“. СИМОНА** – **Първа награда**, **Никол Георгиева и Вилиана Генова – Втора награда, Беатрис Нанева – Трета награда.**

29.10.

**НОЕМВРИ**

1. **Музикално- поетичен спектакъл „БУДИТЕЛСТВОТО – КЛЮЧ КЪМ БЕЗСМЪРТИЕ“ по повод 1 ноември – Ден на народните будители.** С участието на известния старозагорски поет Йордан Пеев, танцова формация **„Тракийче“, Никол Георгиева и Симона Динчева.**  07.11. , зала в РБ „З.Княжески“
2. **Изложба на произведения за книжовници, просветители, борци за съхранение на духовните ценности на нацията ни.** Изложбата е посветена на деня на народните будители 1 ноември и **100 години от обявяването му за общобългарски празник,** почитащ делото на българските будители- за свобода, за просвещение, за отстояване на морални ценности, за съхранение на род и родина, за запазване и обогатяване на традиции и обичаи. 01-10.11.
3. Участие на **Симона Динчева** с изпълнение на три песни на представянето на новата стихосбирка на поета Йордан Пеев „Ръце за даване“ в РБ „З.Княжески“ на 11.11.2022.
4. **Танцов клуб „ХОРЦЕ“** взе участие във **фестивала „ПЕРПЕРА**“ в Момчилград. Грамота за участие. 12.11.
5. Сбирка на **Клуб „Живи във времето**“ по случай 140-та годишнина от рождението на унгарския композитор **Имре Калман** – царят на оперетата. Звучеше музика от оперетите „Царицата на чардаша“ и „Графиня Марица“ и напомняше за духа и блясъка на Европа от първата половина на 20 век. 18.11.

**ДЕКЕМВРИ**

1. **На 6 декември – Никулден,** Шесто училище имаше имен ден. Неговото име е „Св.Никола“ и е най-хубавото училище в града ни. Шестгодишните пухкави сладури от предучилищната паралелка на г-жа Аргирова поискаха да научат историята за създаването на тяхното любимо училище. На помощ се притече съседското читалище „Георги Бакалов“ и заедно научихме, че в у-ще „Св.Никола“е учил великият Апостол на свободата Васил Левски, а учител е бил поетът Петко Рачов Славейков. Накрая пяхме песнички и тропнахме хорце. Шесто у-ще, 06.12.
2. **Коледен купон** със самодейците на читалището – песни, подаръци, веселие. 19.12.